cyanic-selkie/wikianc huggingface dataset:
Den iranske kalenderen
Den iranske kalenderen (persisk گاه‌شماری ایرانی), også kjent som den persiske kalenderen eller jalalikalenderen, er ein solkalender som blir brukt i Iran og Afghanistan. Den er basert på observasjonar og ikkje reglar, og kvart år startar derfor ved vårjamndøgn slik det inntreff ved 52,5° aust, altså i Teheran og i Kabul. Dette gjer den meir nøyaktig samanholdt med sola sine rørsler enn den gregorianske kalenderen, men samstundeser det vanskelegare å rekne ut kva år som blir skottår.
Persarane har gjennom heile si kjente historie vore opptatt av å ha eit godt kalendersystem. Dei var blant de første kulturane som tok i bruk ein solkalender framfor ein månekalender eller eit hybridsystem.
Den 21. februar 1911 vedtok det andre persiske parlamentet å bruke solår og -månader i offisielle samanhengar. 31. mars 1925 vart kalenderen slik den no er utforma innført ved lov av same parlament. Loven spesifiserer at ein nyttar den islamske æraen, med start i 622 (året Muhammed reiste frå Mekka til Medina), at første vårdag er årets første dag, og at talet på månader og talet dagar i kvar måned. Tolvårssyklane i den sino-uighurske kalenders, som vart brukt av mange, vart avskaffa ved same lov.
Afghanistan tok i bruk kalenderen i 1957. Dei har same tal dagar i månadene, men andre namn for månadene; i staden for dei persiske namna nyttar dei dei arabiske namna for stjerneteikna. Pashtotalande nyttar sine namn på stjerneteikna som namn på månadene.
Karimatasundet
Karimatasundet er eit sund som bind saman Sørkinahavet med Javasjøen. Aust i sundet ligg Karimataøyane.
Saman med Bangka- og Gasparsundet er Karimatasundet ein del av skipsleia mellom Sørkinahavet med Javasjøen. Sundet ligg mellom dei indonesiske øyane Sumatra og Borneo. Det er 150 km breidt på det smalaste, målt frå Borneo til øya Belitung utanfor Sumatra.
Jocelyn Brown
Jocelyn Lorette Brown, stundom omtalt som Jocelyn Shaw, er ein USA-amerikansk R&B og dance-songar. Sjølv om berre har hatt ein singel på Billboard Hot 100-lista i sitt eige namn, har ho ein omfattande bakgrunn i musikkindustrien og er kjend innan dance-musikk. Brown song på 23-hitsinglar på den offisielle britiske singellista, og åtte av desse nådde topp 20.
Mount Boland
Mount Boland er eit fjell over 1065 moh på Kiev Peninsula i Graham Land, som ligg 6 nautiske mil (11 km) aust for Lumiere Peak på aust-vestryggen mellom Bussey- og Troozbreen. Det vart oppdaga av Den franske antarktisekspedisjonen i 1908–10 under Charcot og vart namngjeven av han etter Monsieur Boland, ein sjømann og seinare løytnant på «Pourquoi-Pas?», skipet til Charcot.
Skiljepinne
Ein skiljepinne er ein kloss av tre eller plast som vert bruka til å skilje varene til forskjellige kundar frå kvarandre på transportbandet inn til kassaapparatet i ein sjølvbetjeningsbutikk. Skiljepinnen har ofte teksten «neste kunde» el. likn.
Skiljepinne er også ei nemning for eit par samanknytte pinnar som skil renningstrådane frå kvarandre i vevstolen.
Fylkesveg 33 i Aust-Agder
Fylkesveg 33 i Aust-Agder går mellom Spedalen og Bakken i Grimstad kommune. Vegen er 6,5 km lang.
Kontraksjon i fysikk
Det motsette er dilatasjon eller utviding. Når to væsker blir blanda saman, opptrer det ofte ein kontraksjon, t.d. ved vatn og alkohol.
Kritiske fenomen
Kritiske fenomen er fysiske fenomen som er knytte til korleis stoff oppfører seg nær den kritiske tilstanden.
Til dømes vil vatn ved den kritiske tilstanden ikkje vere gjennomsiktig, og kompressibiliteten og varmekapasiteten er uendeleg store.
Norddal sparebank
Norddal sparebank var ein norsk sparebank skipa ved årsskiftet 1870/1871 i Norddal på Sunnmøre. Banken opna 9.januar 1871 i kommunehuset på Sylte. Verksemda gjekk opphavleg under namnet Nordalens (Prestegjelds) Sparebank. Banken gjekk i 1985 inn i samanslutninga Sparebanken Møre. Frå før eksisterte Eidsdalens Spareskillingsbank, den vart nedlagt i 1874 til beste for Norddal sparebank og det vilkår at den nye sparebanken skulle flytte mellom Valldal og Eidsdal. Det var kommunen som opphavleg søkte om løyve til å skipe bank og planen for den nye banken vart godkjent av Finansdepartementet 30.august 1870. Frå byrjinga var banken open første laurdag i månaden, etter nokre år var laurdag fast bankdag. I lang tid vart direktørane (direksjonen) i banken utpeikt av forstandarskapet etter retningslinjer for fordeling mellom bygdene og etter forslag frå formannskapet. I 1904 var det vel 1000 innskytarar, medan det i 1925 passerte 2000 innskytarar. I dei første tiåra hadde sparebanken ein rentemargin på 0,5 % (utanbygds låntakarar måtte svare 0,5 % i tillegg til dette). Rundt 1930 var rentemarginen på opp mot 1 %.
Banken hadde i 60 år kontor i eit trehus i Syltegata, først i 1904 vart det sett opp eit kvelv i mur og betong. I 1932 stod bankens nybygg, ei stor murbygning, på Sylte klart. No heldt banken til i eine fløya av kommunehuset på Sylte og «Gamlebanken» (bygget frå 1932) tener mellom anna som redaksjonslokale for Storfjordnytt.
Saman med sju andre sparebankar lånte Norddal sparebank 1 million kroner til det nyskipa Tafjord kraftselskap 1918. I 1921 engasjerte banken seg også i Hoelsfossen kraftverk i Valldal. Banken deltok også i finansieringa av vegen mellom Dyrkorn og Stordal på 1950-talet, og vegen Eidsdal (Ytterdal) til Dalsbygda.
Banken hadde jamt 1800 til 2000 innskytarar. Nøkkeltal i nominelle kroner:
Gavin Harrison
Harrison har skrive to lærebøker for trommeslagarar kalla Rhythmic Illusions og Rhythmic Perspectives. Han har òg produsert fleire opplærings-DVDar.
Han vann magasinet Modern Drummer sin lesarundersøkelse for «beste progressive trommeslagar» kvart år frå 2007 til 2010. I 2011 vann han prisen som «beste progtrommis» i magasinet DRUM USA. Magasinet Rolling Stone kåra han til den tredje beste trommeslagaren dei siste 25 åra.
Inspirasjonskjeldene hans kom frå jazzsamlinga til faren og trommeslagarar som Steve Gadd og Jeff Porcaro.
Kryoskopi
Kryoskopi er å finne frysepunktet til ei væske eller endringa av dette når eit anna stoff (fast, flytande eller gass) blir løyst i væska, spesielt når ein legg slike avgjersler til grunn for utrekning av molekylmasse.
Canopus Rocks
Canopus Rocks er to små, låge holmar som ligg kring 2 km nordvest for Spjotøy i den austlege delen av Holmevika i Mac. Robertson Land. Dei vart kartlagte frå flyfoto teken av Australian National Antarctic Research Expeditions-flyet i 1958 og vart namngjeven av Australian Antarctic Names and Medals Committee etter Canopus Island, som heiter Spjotøy på norsk.
Kirkovo
Kirkovo (bulgarsk Кирково) er ein landsby og ein kommune i provinsen Kărdzjali i Bulgaria. Kommunen omfattar 72 busetnader, men ingen byar.
Kommunen har eit areal på 539 km2. Ved folketeljinga i 2011 hadde kommunen 21 916 innbyggjarar, medan sjølve landsbyen hadde 724 innbyggjarar.
Dei største busetnadene i kommunen er:
Audun Tjomsland
Audun Tjomsland er ein norsk journalist og informasjonsmedarbeidar.
Tjomsland har vore utanriksmedarbeidar i Aftenposten og journalist og seinare redaktør, i Sandefjords Blad. Han var lenge tilsett i Dagsrevyen på NRK som nyhendeopplesar, og har vore NRK-korrespondent i New York og London. Tjomsland har også vore informasjonsdirektør i Braathens SAFE og informasjonsdirektør i NSB. Han driv i dag Tjomsland Media A/S saman med kona Liv Tjomsland.
I 2011 vart Tjomsland vald inn i bystyret i Sandefjord for Høgre og vart gjenvalgt ved kommunestyrevalet i 2015. Han har vore medlem av formannskapet og har òg vore leiar for helse- og sosialutvalet. Han er leiar for Bjerggata og omegn vellag i Sandefjord.
Solkolibriar
Solkolibriar er ei biologisk slekt Aglaeactis av kolibriar med fire medlemmer som samla har eit leveområde frå Colombia til Bolivia. Slekta er ein del av stammen Heliantheini, «briljantar», innanfor underfamilien Lesbiinae.
Skildring
Solkolibriar er store, rundt 12-13 centimeter lange mørke kolibriar i farger som går i brunt og raudbrunt. Nebbet er middels langt og rett. Dei manglar det glitrande feltet på strupe og øvre bryst som mange, særleg hannar av andre kolibrartar viser. Solkolibriar har i staden ei form for markering på brystet i kontrastrikt kvitt eller raudbrunt. Karakteristisk for solkolibriar er nyansar av sterkt iriserande lilla på oversida, mest markert hos hannfuglar. Elles er kjønna like.
Utbreiingsområdet er høgtliggande habitat i fuktige skogkantar i Andesfjella. Koparsolkolibri har ei langstrekt utbreiing frå Colombia, gjennom Ecuador til Cuzco-regionen i Peru. Svartsolkolibri er endemisk for Bolivia, paljettsolkolibri og spraglesolkolibri er begge endemiske for små område i Peru. Habitata er fuktige til halvtørre fjellryggar med glissen skog eller krattskog opptil 4300 moh., Colombia og Ecuador i både i tåkeskog og páramo. Paljettsolkolibri i Peru opptil 4600 meter.
Artslista
Solkolibriar i rekkjefølgje etter IOC World Bird List V13.1, 2023, med norske artsnamn etter Norske navn på verdens fugler. IUCN kategori er etter HBW and BirdLife Taxonomic Checklist.
Ski-NM 1976
Noregsmeisterskapen på ski 1976 vart halden i januar og mars 1976. Arrangørar var Surnadal IL, Fåvang IL, Rena IL og IL Snøhetta. Hovuddelen av langrennstevlingane vart arrangerte i Surnadal i januar, men nokre langrennsøvingar gjekk på Oppdal i mars. Kombinertrennet og hopprennet i liten bakke vart haldne på Fåvang, og storbakkerennet gjekk for seg på Rena. Skisesongen 1975/76 bar preg av at det vart stelt til OL i Innsbruck i februar.
15 km + normalbakkerenn
Dato: 10. januar og 11. januar 1976
<br style="clear:both;" />
5 km
Dato: 17. januar 1976
<br style="clear:both;" />
10 km
Dato: 15. januar 1976
Stad: Surnadal
20 km (uoffisiell Noregsmeisterskap)
Dato: 21. mars 1976
Stad: Oppdal
<br style="clear:both;" />
3 x 5 km stafett
Dato: 18. januar 1976
Stad: Surnadal
<br style="clear:both;" />
De Havilland DH 104 Dove
De Havilland DH.104 Dove var eit britisk passasjerfly konstruert og bygt av De Havilland like etter andre verdskrigen, då fabrikken igjen kunne satsa på sivil flyproduksjon.
Ski-NM 1976
15 km
Dato: 16. januar 1976
De Havilland DH 104 Dove
Historie
Flyet var ein etterfølgjar til førkrigsmodellen Dragon Rapide, som var eit av dei mest vellukka passasjerflya til den britiske flyindustrien på 1930-talet. Medan dette hadde vore eit biplan, var Dove eit monoplan med eitt par venger. Det hadde to motorar. Dove flaug første gongen 25. september 1945.
Ski-NM 1976
15 km
Stad: Surnadal
<br style="clear:both;" />
De Havilland DH 104 Dove
Produksjon
Produksjonen av Dove og dei mange variantane av flyet omfatta 388 sivile Dove-fly. Dessutan blei det bygd militære variantar, Devon C.2 og Sea Devon, i høvesvis 127 og 13 eksemplar. Med plass til åtte passasjerar viste flyet seg snart å vera for lite for flytrafikken på 1950-talet, og De Havilland bygget ein større, men elles nær identisk maskin med fire motorar, De Havilland DH 114 Heron som kunne romma 15 passasjerar. Produksjonen opphøyrde på midten av 1960-talet. Det var då vorte bygd i 542 eksemplar.
Sivile kundar
Flyet vart selt til 17 større og mindre flyselskap. Dei fleste eksisterer ikkje i dag.
Umm al-Qutuf
Umm al-Qutuf (arabisk أمّ القـُطـُف, hebraisk skrift אֻם אל-קֻטוּף) er ein israelsk-arabisk landsby i Menashe regionale kommune. Han ligg i Triangelet.
Ski-NM 1976
30 km
Dato: 18. januar 1976
Stad: Surnadal
50 km
Dato: 21. mars 1976
Stad: Oppdal
<br style="clear:both;" />
3 x 10 km stafett
Dato: 19. mars 1976
Stad: Oppdal
<br style="clear:both;" />
Normalbakke
Dato: 11. januar 1976
<br style="clear:both;" />
Storbakke
Dato: 18. januar 1976
Stad: Rena
<br style="clear:both;" />
Kongepokalar
Grete Kummen, Oddvar Brå, Tom Sandberg og Johan Sætre vart tildelt kongepokalar.
Vestskjera
Vestskjera er ei gruppe skjer ved vestenden av Robinsonøyane utanfor kysten av Mac. Robertson Land. Dei vart kartlagte av norske kartografar frå flyfoto tekne under Thorshavn-ekspedisjonane i 1936–37 og namngjeve «Vestskjera». Dei fekk nytt namn, Child Rocks, av Australian Antarctic Names and Medals Committee etter J.B. Child, andrestyrmann på RRS «Discovery» under British Australian New Zealand Antarctic Research Expedition i 1929–31,
Bolgar Buttress
Bolgar Buttress er eit isdekt fjell med ei høgd opp mot 1500 moh. ved søraustsida av Detroit Plateau på Nordenskjöld Coast i Graham Land i Antarktis, som ligg mellom den øvre delen av Pyke- og Albonebreen. Vest-, sør- og austsida av fjellet er bratte og delvis isfrie.
Fjellet er kalla opp etter mellomalderbyen Bolgar, hovudstaden i Volga-Bulgaria frå 700- til 1400-talet.
Bolgar Buttress ligg 4,1 km sørvest for Zasele Peak, 12,35 km nordvest for Dolen Peak, 5,35 km nordaust for Kopriva Peak og 27,35 km sør-søraust for Volov Peak på Davis Coast.
Fylkesveg 34 i Aust-Agder
Fylkesveg 34 i Aust-Agder går mellom Bie og Lunde i Grimstad kommune. Vegen er 9,3 km lang.
Zlatograd Rock
Fjellet ligg 1,06 km aust-nordaust for Atanasoff Nunatak, 194 km søraust for Sliven Peak, 3,11 km sør for Sindel Point, 4,7 km nordvest for Yana Point og 3,7 km nordvest for Godech Nunatak.
Wallace Spearmon
Wallace Spearmon er ein USA-amerikansk tidlegare friidrettsutøvar frå Chicago. Han vann VM-gull i stafett i 2007 og tok medalje på 200 meter under VM 2005, VM 2007 og 2009.
Aktiv
Spearmon vart nordamerikansk studentmeister (NCAA) på 200 meter i 2004 og i 2005. Under verdsmeisterskapen 2005 sprang han inn til sølv på distansen, 0,16 sekund bak landsmannen Justin Gatlin. Spearmon sette personbeste på 200 m med 19,65 sekund i Daegu den 28. september 2006, berre to mann hadde sprunge fortare. I verdsmeisterskapen 2007 i Osaka tok han bronsemedaljen på spesialdistansen, eit løp landsmannen Tyson Gay vann føre Usain Bolt frå Jamaica. Dessutan vart han verdsmeister med di han sprang andreetappen for USA sitt vinnarlag i 4 x 100 m stafett. Også i Sommar-OL 2008 kom han i mål som tredjemann på 200 m, men vart diskvalifisert for å ha stega utom løpebana si. Ved verdsmeisterskapen 2009 fekk han bronsen på distansen, men kom heilt i skuggen av Usain Bolt som sette ein fabelaktig verdsrekord på 19,19 sekund. Spearmon tok seg til finalen på 200-meteren under Sommar-OL 2012 i London, med tida 19,90 enda han på fjerdeplass, slått av tre mann frå Jamaica.
Kryostat
Ein kryostat er ein termostat for låge temperaturar nytta innan kryogenikk.
Ustra Peak
Ustra Peak (Vrah Ustra) er eit fjell på 195 moh på kysten av Walker Bay på Livingston Island i Sør-Shetlandsøyane i Antarktis. Fjellet vart kalla opp etter den mellomalderske bulgarske festninga Ustra aust i Rodopifjella.
Kryostat
Låge temperaturar kan oppretthaldast inne i ein kryostat ved å nytte forskjellige avkjølingsmetodar, vanlegvis ved hjelp av ei kryogenisk væske som flytande helium. Derfor er ein kryostat vanlegvis forma som ein boks, liknande ei vakuumflaske. Kryostatar vert nytta innan vitskapen, ingeniørvitskapen og medisin.
Ustra Peak
Fjellet ligg like søraust for Verilabreen, 2,1 km vest for Krakra Bluff og 1,71 km nord-nordaust for Hannah Point.
Lyseksitans
Lyseksitans eller lysutstrålingstettleik for eit punkt på ei flate, er lik den totale lysfluksen ut frå eit flateelement om punktet, dividert med arealet av elementet. Lyseksitans har tidlegare vore kalla lysemittans.
Eininga for lyseksitans er lumen per kvadratmeter, lm/m², som òg vert skrive lx. Symbolet til lyseksitans er Mv.
Selevkidriket
Selevkidriket var eit viktig senter for hellenistisk kultur som opprettheldt greske skikkar og der ein gresk-makedonsk politisk elite og overklasse dominerte i byområda. Den greske folkesetnaden i byane vart danna av den herskande eliten som vart forsterka av innvandring frå Hellas. Ekspansjonen til Selevkidriket inn i Anatolia og Hellas vart brått bremsa opp etter eit avgjerande nederlag for den romerske hæren. Forsøka deira på å slå den gamle fienden sin, Egypt under ptolemearane, vart forstyrra av romarane. Mange av dei austlege delane av riket vart erobra av Partia under Mitridates på 100-talet f.Kr., men selevkidane fortsette å styre ein gjenverande bit i Syria inntil dette området vart invadert av den armenske kongen Tigranes den store. Den endelege nedkjempinga deira av Romarriket var ved hærføraren Pompeius på 60-talet f.Kr.
Delinga av riket til Aleksander
Aleksander erobra Persarriket under akamenidekongen Dareios III (336 –330 f.Kr.) innanfor eit kort tidsrom. Han døydde ung i 323 f.Kr., berre 32 år gammal, og etterlét seg eit veldig rike utan ein vaksen arving. Riket vart underlagt styret til regenten Perdikkas, og vart så fordelt mellom generalane til Aleksander under fordelinga i Babylon same året. Dei fekk dermed status som satrapar i kvart sitt område.
Selevkos får meir makt
Generalane til Aleksander, diadokane, byrja å stridast om overherredømmet over dei ulike delane av riket. Ptolemaios I Soter, ein tidlegare general og satrap i Egypt, var den første som utfordra det nye systemet. Det førte til at då den aldrande Perdikkas døydde i 321/320 f.Kr. førte Ptolemaios-opprøret til at det vart skipa eit nytt møte, fordelinga ved Triparadeisos. Selevkos hadde vore øvstkommanderande under Perdikkas sidan 323 f.Kr., men han hadde vore med på å drepe han. Selevkos fekk Babylonia, og frå det tidspunktet byrja han å utvide områda sine naudelaust. Han etablerte seg i Babylon i 312 f.Kr., og dette året har vorte nytta som datoen for skipinga av Selevkidriket. Han styrte ikkje berre over Babylonia, men over heile den veldige, austlege delen av riket til Aleksander:
Selevkos drog så langt av stad som til India, der han etter to år med krig nådde ei semje med den indiske herskaren Chandragupta Maurya. I byte mot dei austlege områda sine fekk han ein stor styrke av 500 krigselefantar som kom til å spele ei avgjerande rolle i slaget ved Ipsos i 301 f.Kr.
Ekspansjon vestover
Som følgje av sigeren over Antigonos I Monofthalmos i det avgjerande slaget ved Ipsos i 301 f.Kr., saman med Lysimakhos, kunne Selevkos ta kontroll over austlege Anatolia og nordlege Syria.
I det sistnemnde området grunnla han ein ny hovudstad, Antiokia ved Orontes, ein by kalla opp etter faren hans. Ein alternativ by vart etablert i Seleukia ved Tigris i Mesopotamia, nord for Babylon. Hans tidlegare allierte Lysimakhos vart slått i slaget ved Korupedion i 281 f.Kr., og Selevkos kontrollerte no heile det vestlege Anatolia. Han håpte òg å ta kontroll over riket til Lysimakhos i Europa, hovudsakleg Trakia og sjølv Makedonia, men vart drepen av Ptolemaios Keraunos då han gjekk i land på det europeiske fastlandet.
Sonen og etterfølgjaren hans, Antiokos I Soter, vart etterlaten eit veldig rike som bestod av bortimot alle dei austlege delane av Aleksander sitt tidlegare rike, men han stod overfor Antigonos II Gonatas i Makedonia og Ptolemaios II Filadelfos i Egypt. Han viste seg ikkje i stand til halde fram den pågåande erobringa til faren i dei europeiske delane av riket til Aleksander.
Eit omfattande og altfor utstrekt rike
Sjølv før Selevkos døydde var det vanskeleg å oppretthalde kontroll over dei særs store avstandane i dei austlege områda av Selevkidriket. Selevkos invaderte Punjab i 305 f.Kr. og konfronterte Chandragupta Maurya (Sandrokottos), grunnleggjaren av Mauryariket. Plinius den eldre hevda at Chandragupta stilte opp med ein hær på 600 000 soldatar og 9000 krigselefantar. Dagens historikarar bekrefter at Chandragupta mottok det store landområdet vest for Indus, forsegla i ei avtale, inkludert Hindu Kush, dagens Afghanistan og provinsen Balutsjistan i dagens Pakistan. Konkrete arkeologiske teikn på at Mauryariket styrte kan ein til dømes sjå i forordningar frå Ashoka så langt vest som i Kandahar i sørlege Afghanistan.
Ein utbreidd teori er at Chandragupta vart gift med dotter til Selevkos, eller i det minste ei makedonsk prinsesse, for å formalisere ein allianse med Selevkos. I tillegg til denne avtala sende Selevkos ein ambassadør, Megasthenes, til Chandragupta, og seinare Deimakos til sonen til den indiske kongen Bindusara, ved det indiske hoffet ved Pataliputra (dagens by Patna i den indiske delstaten Bihar). Megasthenes skreiv seinare detaljert om India og kongedømet til Chandragupta som har vorte delvis bevart for ettertida via Diodorus Siculus. Seinare skal òg Ptolemaios II Filadelfos, herskaren av Det ptolemeiske kongedømet i Egypt og ein samtidig av Asjoka den store, ha sendt ein ambassadør ved namn Dionysios til hoffet i Mauryariket.
Andre område som gjekk tapt før Selevkos døydde var Gedrosia i den søraustlege delen av Det iranske høglandet, og nord for dette Arakosia på vestbreidda av elva Indus.
Antiokos I Soter (styrte 281–261 f.Kr.) og sonen hans Antiokos II Theos (styrte 261–246 f.Kr.) møtte utfordringar i vest, mellom anna gjentekne krigar med Ptolemaios II av Egypt og ein keltisk invasjon av Anatolia. Det tok merksemda frå å halde på dei austlege provinsane av riket. Mot slutten av Antiokos II sitt styre hadde ulike provinsar lausrive seg, blant anna Baktria under Diodotos I, Partia under Arsakes og Kappadokia under Ariarathes III.
På den tida då Selevkos II Kallinikos, son av Antiokos II Theos, kom på trona ein gong rundt 246 f.Kr., verker det som om selevkidherskarane hadde hamna i ein openberr tilbakegang. Selevkos II vart snart dramatisk slått i den tredje syriske krigen mot Ptolemaios III av Egypt, og måtte deretter utkjempe ein borgarkrig mot sin eigen bror Antiokos Hierax. Baktria og Partia greip høvet då selevkidkongen var oppteken på anna hald med å rive seg laus frå riket. I Anatolia synest kongen òg å miste kontrollen. Eit invaderande keltisktalande folk hadde strøymt inn frå Europa og etablerte seg hovudsakleg i Galatia, i eit område som har fått namn etter dei, og andre delvis hellenistiske kongedøme danna seg i Bitynia, Pontos og Kappadokia, og den mektige greske byen Pergamon på austkysten av Egearhavet sikra seg òg sjølvstende under Attaliddynastiet.
Diodotos, som var guvernør for det baktriske området, gjorde seg uavhengig ein gong rundt 245 f.Kr., sjølv om den nøyaktige datoen er langt frå sikker. Han danna det gresk-baktriske kongedømet. Dette riket var prega av ein rik hellenistisk kultur, og heldt fram å dominere Baktria fram til rundt 125 f.Kr. då riket vart velta av invaderande nordlege nomadar. Ein av dei gresk-baktriske kongane, Demetrios I av Baktria, invaderte India ein gong rundt 180 f.Kr. og oppretta Det indo-greske kongedømet som kom til å vare fram til rundt år 20.
Yuzo Kurihara
Yuzo Kurihara er ein japansk fotballspelar.
Benkovski
Benkovski (bulgarsk Бенковски) er ein landsby i kommunen Kirkovo i provinsen Kărdzjali i Bulgaria. Ved folketeljinga i 2011 hadde busetnaden 2 121 innbyggjarar.
Selevkidriket
Oppgang (223–191 f.Kr.)
Selevkidriket fekk ein oppgang då den yngre sonen til Selevkos II Kallinikos, Antiokos III den store kom på trona i 223 f.Kr. Sjølv om han innleiingsvis hadde liten framgang i den fjerde syriske krigen mot Egypt, noko som førte til eit nederlag i slaget ved Rafia i 217 f.Kr., viste han seg som ein av dei største selevkidkongane etter Selevkos I Nikator sjølv. Antiokos tilbrakte dei neste ti åra i anabasis (militære kampanjar) gjennom dei austlege delane av områda sine, og tvinga dei opprørske vasallstatane Partia og Gresk Baktria til i det minste nominelle lydskap. Han gjekk sigrande ut av slaget ved Arios (ved elva Hari Rud i dagens Afghanistan) og kringsette deretter hovudstaden Baktria (dagens Balkh) i heile tre år inntil ei fredsavtale vart inngått. Herskaren Euthydemos vart respektert som ein alliert, og fekk ei av døtrene til Antiokos som stadfesting på at dei hadde ei semje. Han etterlikna så Aleksander den store med å invadere India, der han møtte den lokale kongen Subhagasena som grekarane refererte til som Sophagasenos, og mottok krigselefantar:
Broken Arrow av Neil Young
På vinylutgåva og på CD-singelen «Big Time» finst bonussporet «Interstate». Dette var ein song frå innspelinga av Ragged Glory i 1990. Dette var det siste studioalbumet til Young på fire år.
Merk at songen «Broken Arrow» av Buffalo Springfield, som Neil Young var medlem av, ikkje finst på dette albumet.
Selevkidriket
Oppgang (223–191 f.Kr.)
Då han hadde kome tilbake i vest i 205 f.Kr. fekk han vite at Ptolemaios IV av Egypt var død. Dette verka som eit lovande tidspunktfor eit nytt åtak på Egypt. Han inngjekk ei avtale med Filip V av Makedonia om å dele dei ptolemeiske områda utanfor Egypt dei imellom. I den femte syriske krigen vart kontrollen over Koilesyria fråvrista den nye faraoen i Egypt, Ptolemaios V av Egypt. Slaget ved Paneion i 198 f.Kr. avgjorde heilt og halde at desse områda vart overførte frå Egypt og over på Selevkidriket. Antiokos III synest å ha tilbakeført Selevkidriket til den tidlegare stordommen sin.
Ekspansjon inn i Hellas og krig med Roma
Som følgje av hans til då allierte Filip V av Makedonia nederlag for Roma, i 197 f.Kr., såg Antiokos III høvet for å ekspandere inn i Hellas. Oppmuntra av den landflyktige kartagiske hærføraren Hannibal, og i ein ny allianse med det misnøgde aitoliske forbundet, gjekk han i gang med ein invasjon ved å kryssa Dardanellane.
Med den store hæren sin hadde Antiokos til føremål å etablere Selevkidriket som den fremste statsmakta i den hellenistiske verda, men desse planane om eit imperium kolliderte med den nye stormakta ved Middelhavet, Roma og Den romerske republikken. I slaga ved Thermopyle (191 f.Kr.) og Magnesia (190 f.Kr.) vart styrkane til Antiokos fullstendig slått og han vart tvinga til å inngå fred og gå med på Apamea-avtala i 188 f.Kr. Dei fremste klausulane der var at han måtte betale ei stor erstatning, trekkje seg ut av Anatolia og aldri igjen freiste å ekspandere Selevkidriket vest for Taurusfjella. Kongedømet Pergamon og republikken Rhodos, Roma sine allierte i krigen, vart gjevne dei tidlegare selevkidområda i Anatolia.
Antiokos III døydde i 187 f.Kr., året etter den audmjukande fredsavtala, medan han var på ein ny ekspedisjon. Denne gongen var han i aust, der han freista å skaffe pengar for å betale erstatninga.
Roma, Partia og Judea
Herredømmet til sonen til Antiokos og etterfølgjar hans, Selevkos IV Filopator (187–175 f.Kr.), var prega av at han freista å samle saman den store erstatninga som romarane kravde, og Selevkos vart til sist myrda av sin eigen minister Heliodoros. Den yngre broren hans Antiokos IV Epifanes (175–163 f.Kr.) greip då makta og trona. Han freista å gjenopprette stordommen til riket med ein suksessfull krig mot den gamle fienden Egypt. Innleiingsvis gjekk det godt; selevkidane vann og dreiv den egyptiske hæren tilbake til Alexandria. Ifølgje den romerske historikaren Titus Livius fekk Antiokos besøk av den romerske prokonsulen Gaius Popillius Laenas samstundes som han la planar om å fullføre krigen. Popillius la straks tavler med vedtak frå Det romerske senatet og kravde at han las dei. Antiokos svara at han ville først samankalle rådet sitt for å ta ei avgjersle. Popillius streka opp ein sirkel rundt føtene til kongen med staven sin og sa: «Før du går ut av sirkelen må du gje meg eit svar til senatet.» Ein perpleks Antiokos svara til sist at «Eg skal gjere det som senatet meiner er riktig.» Han valde deretter å trekkje styrkane sine ut av Egypt framfor å risikere å tape riket sitt i ein ny krig med Roma.
I Midtausten førte Antiokos IV si aggressive hellenisering til eit storstilt militært opprør i det jødiske Judea, først leia av presten Mattatias som i 167 f.Kr. slo i hel ein hellenistisk representant frå Selevkidriket som skal ha forlangt at han skulle ofre til dei greske gudane. Namnet makkabearane synest ha kome frå sonen til Mattatias, Judas makkabearen. Strevet med å handtere både den partiske trusselen og jødane forutan òg å halde på kontrollane over provinsane på same tid, viste seg å vere meir enn det det svekka Selevkidriket var i stand til. Antiokos IV døydde medan han var på ein militær ekspedisjon mot partiarane i 164 f.Kr.
Borgarkrig og ytterlegare nedgang
Då Antiokos IV Epifanes døydde vart riket meir og meir ustabilt. Hyppige opprør og borgarkrigar gjorde den sentrale autoriteten spinkel. Den ungen sonen til Antiokos, Antiokos V Eupator, vart styrta av Demetrios I Soter, son av Selevkos IV Filopator, i 161 f.Kr. Demetrios freista deretter å gjenopprette den tidlegare maktposisjon til Selevkidriket, særleg i Judea, men vart sjølv styrta i 150 f.Kr. av Aleksander I Balas, ein bedragar som med egyptisk støtte hevda å vere ein son av Antiokos IV Epifanes. Aleksander styrte riket fram til 145 f.Kr. då han vart styrta av sonen til Demetrios, Demetrios II Nikator, som heller ikkje var i stand til å halde på kontrollen over kongedømet. Medan han styrte over Babylonia og austlege Syria frå Damaskus, heldt tilhengarane til Aleksander I Balas kontrollen over byen Antiokia ved Orontes, først ved å støtte sonen til Balas, Antiokos VI Dionysos, så opprørsgeneralen Diodotos Tryfon.
I mellomtida heldt svekkinga av riket fram. Ved 143 f.Kr. hadde jødane ved makkabearane etablert sjølvstende. Den partiske ekspansjonen heldt fram. I 139 f.Kr. vart Demetrios II overvunnen i eit slag mot partiarane og vart teken til fange. På dette tidspunktet hadde heile Det iranske høglandet gått tapt til Partia.
Bror til Demetrios, Antiokos VII Sidetes, tok trona etter at broren hans var tilfangeteken. Han stod overfor den enorme oppgåva å hindre at Selevkidriket fall ytterlegare saman. Kontrollen over Koilesyria var truga av jødiske makkabearopprørarar. Dei tidlegare vasallstatane i Armenia, Kappadokia, Pontos truga Syria og nordlege Mesopotamia. Partiarane under leiing av kong Mitridates, hadde teke høglanda i Media. Samstundes var det konstant trussel for at Romerriket ville invadere.
Etter at Antiokos VII døydde vart alle dei gjenerobra austlege områda raskt overteke av partiarane. Makkabearane greip høvet ved den indre uroen i riket til å gjere opprør igjen, og borgarkrig sleit riket sund. Samstundes byrja armenarane å trenge inn i Syria frå nord.
Samanbrot (100–63 f.Kr.)
Ved 100 f.Kr. var det som stod att av det ein gong så mektige Selevkidriket berre litt meir enn Antiokia og nokre få andre syriske byar. Trass i det openberre samanbrotet og nedgangen for kongedømet rundt dei, heldt adelen fram med å opptre som kongemakarar, berre tidvis forstyrra av innblanding frå ptolemeiske Egypt og av andre utanlandske makter. Selevkidane eksisterte berre ved at ingen annan nasjon enno hadde utsletta dei, eller kanskje ikkje ynskte å utslette dei, då riket utgjorde ein nyttig buffersone mellom dei og andre nabostatar. I krigane i Anatolia mellom Mitridates VI av Pontos og den romerske hærføraren Lucius Cornelius Sulla vart selevkidane stort sett oversett av begge partane.
Den ambisiøse svigersonen til Mitridates, kong Tigranes I av Armenia, såg derimot eit høve til å ekspandere inn dei stadige stridane i sør. I 83 f.Kr., på invitasjon frå ein av fraksjonane i Selevkidriket, invaderte han Syria. Tigranes etablerte raskt seg sjølv som herskar av Syria, og gjorde samstundes ende på Selevkidriket.
Styret til selevkidane var likevel ikkje heilt og halde over. Etter at den romerske generalen Lucullus gjekk på nederlag overfor både Mitridates og Tigranes i 69 f.Kr. vart eit nytt selevkidkongerike oppretta under Antiokos XIII Asiatikos. Men dette riket var altfor lite og makteslaust til å forhindre nye borgarkrigar då endå ein selevkidutfordrar dukka opp i form av Filip II Filorhomaios. Etter at romarane hadde erobra Pontos, vart romarane i aukande grad uroa av dei stadige stridane i Syria. Så snart Pompeius hadde slått Mitridates, tok han på seg oppgåva med å omforme heile det hellenistiske Austen ved å opprette nye klientkongedøme og provinsar som var underkasta Romarriket. Medan klientrike som Armenia og Judea enno hadde ei viss form for sjølvstyre under lokale kongar, oppfatta Pompeius selevkidane som altfor plagsame til at dei burde få halde fram som før. Han fekk rydda av vegen begge dei rivaliserande selevkidfyrstane og gjorde Syria til ein romersk provins.
Styresystem
Selevkidane grunnla opptil hundre byar og opprettheldt eller reformerte infrastrukturen til dei persiske kongane. Byane bygde på dei greske polisane med gymnasion, amfiteater og torg. Medlemmar av overklassa vart ofte hellenistiske, men dei tidlegare brukte språka vart òg brukte i administrasjonen.
Sjølv om hæren hovudsakleg hadde på greske soldatar, vart ei rekkje ulike troppar frå Persia og Babylonia bygd inn, blant dei katafraktane, det tunge kavaleriet til akamenidane. Der var fleire nasjonalistiske utbrot i Persia, men det vart alle slått ned, og selevkidane arbeidd for å akseptere ved å opptre som vernarar av persiske og babylonske kultar. Etnisk sett vart dynastiet delvis persisk gjennom giftarmål frå dei persiske Kappadokia-kongane, som gjorde krav på å stamme frå dei sju følgjessveinane til Dareios den store.
Greske busetjingar i imperiet var hovudsakleg sentrert i Syria, der hovudstaden Antiokia var den viktigaste, til ei viss grad Babylonia der den nyoppretta byen Selevkia ved Tigris (kalla opp etter Selevkos I Nikator) avløyste Babylon som den austlege residensbyen. Paradoksalt budde òg mange grekarar i den fjerne provinsen Baktria (Afghanistan/austlege Iran), mange av dei etniske grekarar i motsetnad til dei etniske makedonarar. Aleksander hadde etterlate det greske infanteriet sitt der då han ikkje stolte fullt på dei, men historikarar foreslår òg at akamenidane deporterte opprørske greske undersåttar dit.
I motsetnad til Alexandria i Egypt var ikkje hellenistisk kultur og forsking på same høgd i Selevkidriket, men nokre av dei stoiske filosofane kom frå Syria, og den verdsleiande fysikaren Erasistratos oppheldt seg ved hoffet til Selevkos I Nikator. Dei babylonske krønikene er hovudkjelda til den antikke historia i Midtausten, og vart skrivne av innfødde babylonske Berossos. Imperiet var sentrum for fleire viktige handelsruter som gav kongane store inntekter. Myntane til selevkidane var anerkjende som løn langs Silkevegen. Venlege relasjonar vart oppretthaldne med Mauryariket i nordlege India, som Selevkos I hadde avstått store område vest for Induselva til i byte mot krigselefantar til bruk mot motstandarane sine i vest.
Hellenisering
Den geografiske utstrekkinga til Selevkidriket, frå Egearhavet og til det som i dag er Afghanistan og Pakistan, skapte ein smeltedigel av ulike folk og kulturar, blant anna grekarar, armenarar, persarar, medarar, assyrarar, og jødar. Den enorme storleiken til riket, følgt av den mangfaldige naturen, fekk herskarane i riket til å freiste å skape ein einingspolitikk som medførte etnisk samskipnad, i si tid påbegynt av Aleksander den store.
Helleniseringa av Selevkidriket vart utført ved å grunnleggje greske byar over heile riket. Historisk viktige byar, slik som Antiokia ved Orontes, vart oppretta eller omdøypt med meir passande greske namn. Skipinga av nye greske byar og landsbyar hadde òg den årsaka at det greske fastlandet var overfolka, og det store Selevkidriket var i stand til å ta imot kolonisering. Innvandring av gresktalande folk var noko som var i eigeninteressa til Selevkidriket då det auka helleniseringa, samstundes som det vart freista assimilere den eksisterande, stadeigne folkesetnaden til gresk kultur, skikkar og språk. Sosialt førte det til at særleg dei øvste og utdannande klassene tilpassa seg gresk kultur, samstundes som òg den greske og makedonske eliten gradvis tilpassa seg lokale tradisjonar. Ved 313 f.Kr. hadde hellenistiske idear byrja den bortimot 250 år lange ekspansjonrn frå Anatolia, Midtausten og vidare austover inn i Asia. Det var riket sitt særskilde rammeverk å styre ved å etablere hundrevis av byar som var viktige for lokal industri og handel. Mange av dei eksisterande byane tilpassa seg frivillig, eller vart tvinga ved våpenmakt, til å tilpasse seg hellenistisk filosofiske verdsoppfatting, religiøse forståing og ikkje minst politikk.
Samanføyinga av hellenistisk og innfødde kulturelle, religiøse, og filosofiske tankar vart møtte med ulik grad av suksess. Det resulterte til tider med samtidig fred og opprør i dei ulike delane av riket. Det var tilfellet med den jødiske folkesetnaden i Selevkidriket, sidan jødane utgjorde eit særskilt problem som til sist førte til krig. I motsetnaden til det tolerante vesenet i Det ptolemeiske kongedømet lengre sør i Egypt, som aksepterte innfødde religionar og skikkar, freista Selevkidriket bevisst å tvinge hellenisering på det jødiske folket i området deira ved å forby jødedomen. Det førte til ein open konflikt og jødisk opprør under makkabearane, og resulterte til sist i at jødane igjen fekk sjølvstyre.
Lysmengd
Lysmengd er den mengda lys som i løpet av ei avgrensa tid treffer ei flate. Ved konstant belysning er lysmengda lik lysfluksen multiplisert med tida for belysninga.
D.S. Al Coda
D.S. Al Coda er det tredje og siste studioalbumet til progressiv rock- og jazzfusion-gruppa National Health. Det er ei hyllest til den tidlegare medlemmen Alan Gowen, som døydde av leukemi i mai 1981 og albumet består berre av songar skrivne av han. Dei fleste av desse var ikkje spelt inn før, men «TNTFX» og «Arriving Twice» hadde begge vore på album av den andre gruppa til Gowen, Gilgamesh.
Medverkande
National Health
Andre medverkande
Karma (fleirtyding)
Karma kan visa til:
Kryoteknikk
Kryoteknikk er teknikken for å skape, oppretthalde og kontrollere låge temperaturar. Kondensasjon og fordamping av permanente gassar inngår som eit viktig ledd i kryotekniske prosessar. På grunn av dette blir som regel temperaturområdet avgrensa oppover til den kritiske temperaturen for oksygen, –118,4 °C.
Haret ech Cheikh
Haret ech Cheikh (òg kalla Haret-Ech-Cheikh) er ein kommune i Matn distrikt i Libanonfjella guvernement nær Bouchriyeh.
Right By You
Right by You er eit studioalbum av den amerikanske musikaren Stephen Stills, gjeve ut i 1984.
Stills har fått med seg Jimmy Page på sologitar på tre songar. Bortsett frå «No Hiding Place», som var ein bluegrass-song, bestod albumet av pop- og rocksongar med glatt 80-talsproduksjon.
Produsentar
Stephen Stills, Ron Albert, Howard Albert, Steve Alaimo.
Albumet var dedisert til Felix Pappalardi, Marvin Gaye, Dennis Wilson og JC Agajanian.
Fylkesveg 35 i Aust-Agder
Fylkesveg 35 i Aust-Agder går mellom Fevik i Grimstad kommune og Engene i Arendal kommune. Vegen er 4,1 km lang.
Oh-là-là
«Oh-là-là» var eit av bidraga i Melodi Grand Prix 1985, framført på norsk av Zaz. Songen er skriven av Amund Enger.
Melodi Grand Prix 1985
Under finalen var det fem distrikt og fire fagdommarar som gav poeng til alle bidraga. Bidraget fekk seks poeng frå Ronnie Hazlehurzt, fem poeng frå Elverum, fire poeng frå Anne-Marie David og Stikkan Andersson, tre poeng frå Porsgrunn, to poeng frå Tromsø og eitt poeng frå Tony Visconti, Steinkjer og Stavanger. «Oh-là-là» fekk til saman 27 poeng og enda på niandeplass av totalt ti bidrag. Zaz fekk ikkje representere Noreg i Eurovision Song Contest 1985 i Göteborg i Sverige.
Harald Synnes
Harald Synnes var ein norsk politikar fødd i Bø i Nordland. Han representerte Kristeleg Folkeparti og Vest-Agder på Stortinget frå 1981 til 1989. Synnes var parlamentarisk leiar for partiet i tida 1983–86.
Gammel drøm
«Gammel drøm» var eit av bidraga i Melodi Grand Prix 1985, skriven og framført på norsk av Bjørn Eidsvåg. Sjølv om songen hadde tittelen «Gammel drøm» på fjernsyn, song Eidsvåg «Gammel draum».
Melodi Grand Prix 1985
Under finalen var det fem distrikt og fire fagdommarar som gav poeng til alle bidraga. Bidraget fekk ni poeng frå Stikkan Andersson, åtte poeng frå Anne-Marie David, seks poeng frå Stavanger, fem poeng frå Ronnie Hazlehurzt, fire poeng frå Tromsø og Tony Visconti, tre poeng frå Steinkjer og Elverum og to poeng frå Porsgrunn. «Gammel drøm» fekk til saman 44 poeng og enda på sjuandeplass av totalt ti bidrag. Bjørn Eidsvåg fekk ikkje representere Noreg i Eurovision Song Contest 1985 i Göteborg i Sverige.
Harald Synnes
Liv og gjerning
Synnes var utdanna lærar og underviste ved Oddernes gymnas, der han ei tid også var rektor. Han var varaordførar i Kristiansand i perioden 1972–75 og ordførar 1976–78.
Gjennom stortingsvalet 1981 fekk Synnes plass på Stortinget for Kristeleg Folkeparti i Vest-Agder, og vart attvald i 1985. Alle åtte åra han var stortingsrepresentant var han medlem av Finanskomitéen og Valkomitéen. Då Kristeleg Folkeparti gjekk inn i Willoch-regjeringa i 1983 og partiet sin fremste mann, Kjell Magne Bondevik, vart statsråd, tok Synnes over som parlamentarisk leiar. Denne posisjonen hadde han til Willoch-regjeringa gjekk av våren 1986. I den andre fireårsperioden, 1985–89, var Synnes også sekretær i Utanriks- og konstitusjonskomitéen. Under nominasjonsmøtet til stortingsvalet 1989 i Vest-Agder Kristeleg Folkeparti vart det kamp om fyrsteplassen på vallista, der Jon Lilletun fekk flest røyster og vart fyrstekandidat i staden for den vraka Synnes. I staden vart Synnes statssekretær Kultur- og vitskapsdepartementet då Syse-regjeringa vart utnemnd i oktober. 20. august 1990 forlet han statssekretær-jobben.
Etter at Kristeleg Folkeparti sa ja til EØS-avtalen i 1992, melde Synnes seg ut av partiet. Nokre år seinare melde han seg innatt i KrF, og vart leiar for partiet sitt seniorutval. Synnes var ved fleire høve aktuell som leiar av Nei til EU, men nådde aldri opp.
Kryohydrat
Om ei fortynna løysing av til dømes koksalt og vatn, frys først vatnet ut som rein is, men når ein når −21,3 °C er nådd, fryser (krystalliserast) den flytande blandinga, som då har eit karakteristisk blandingsforhold, evtektisk blanding. Ei slik blanding av is og salt trudde ein tidlegare var ei kjemisk sambinding. Derav namnet kryohydrat. Ei kuldeblanding er gjerne eit kryohydrat.
Kjelder
kryohydrat. (28.02.2013) I Store norske leksikon. Henta frå: http://snl.no/kryohydrat
Krystallfysikk
Krystallfysikk er læra om dei fysiske eigenskapane til krystall og korleis desse henge saman med krystallstrukturen deira.
Trance
Trance er ein sjanger i elektronisk dansemusikk som utvikla seg frå britisk new age-musikk og tysk techno og hardcore tidlege på 1990-talet. Kjende karaktertrekk er at musikken er av eit tempo på mellom 125 og 150 slag per minutt, gjentatte melodiske fraser, og ei musikalsk form som byggjer opp og ned gjennom eit spor. Det er ein kombinasjon av mange former for lyd, som techno, house, pop, chill-out, klassisk musikk og filmmusikk.
FA-cupfinalen i fotball 1965
FA-cupturneringa i fotball 1965 vart avslutta med finale på Wembley stadion i London 1. mai 1965. Framfor 100 000 tilskodarar vann Liverpool FC FA-pokalen ved å vinne med 2 mot 1 over Leeds United i ein kamp som gjekk til ekstraomgangar.
Kampen
Etter 90 mållause minutt måtte ekstraomgangar til for å kåre ein vinnar. Før tre minutt då var gått, skalla Liverpool-angriparen Roger Hunt i eit innlegg i mål. Billy Bremner utlikna for Leeds sju minutt seinare. Sigersmålet kom færre enn fire minutt før full tid, Liverpool sin senterløpar Ian St John skåra med ei heading. Liverpool sitt vinnarlag: Tommy Lawrence, Chris Lawler, Ron Yeats (kaptein), Gerry Byrne, Willie Stevenson, Geoff Strong, Peter Thompson, Roger Hunt, Ian St John, Tommy Smith og Ian Callaghan.
Leeds stilte med: Gary Sprake, Paul Reaney, Jackie Charlton, Norman Hunter, Willie Bell, Billy Bremner, Johnny Giles, Jim Storrie, Alan Peacock, Bobby Collins (kaptein) og Albert Johanneson.
William Clements var dommar.
De Havilland DHA-3 Drover
De Havilland DHA-3 Drover var eit australsk bygd, lågvinga, tre-motors passasjerfly, konstruert og bygd av de Havilland Australia seint på 1940-talet. Flyet hadde likskapstrekk med den to-motors, britisk-bygde De Havilland DH 104 Dove.
Det vart berre bygd 20 eksemplar av denne flytypen som flaug for fyrste gong i 1948. Flyet vart nytta som passasjar- og fraktfly av dei australske selskapa Qantas og TAA. Modellen er likevel mest kjend som ambulanseflyet som Royal Flying Doctor Service of Australia brukte til eit godt stykke ut på 1960-talet.
Drover vart bygd for å erstatta de Havilland Dragon Rapide som då var i utstrekt bruk i Australia, mellom anna hos Royal Flying Doctor Service.
Ticha Peak
Ticha Peak (Vrah Titsja) er eit 790 moh høgt fjell på austsida av Omurtag Pass i Bowles Ridge på Livingston Island i Sør-Shetlandsøyane i Antarktis. Fjellet ligg oppom Perunikabreen og Wörner Gap i sørvest, Huronbreen mot søraust, og Kaliakrabreen i nord. Fjellet er kalla opp etter elva Titsja nordaust i Bulgaria.
Fjellet ligg 880 m aust for toppen Mount Bowles, 5,5 km sør for Leslie Hill, 2,29 km sørvest for Melnik Peak, 400 m vest for Petrich Peak, 1,5 km vest for Asparuh Peak og 2,52 km nordvest for Kuzman Knoll.
Fylkesveg 36 i Aust-Agder
Fylkesveg 36 i Aust-Agder går mellom Skiftenes i Grimstad kommune og Langemyr i Froland kommune. Vegen er er 17,8 km lang.
Dodson Rocks
Dodson Rocks er to små, mørke klippeframspring på sørsida av Single Island, på vestsida av Ameryisen. Dei vart oppdaga frå eit fly under Australian National Antarctic Research Expeditions (ANARE) i 1969, fotografert frå lufta under ANARE i 1971 og kalla opp etter R. Dodson, seniorgeolog med ANARE under kartlegginga av Prince Charles Mountains i 1971.
RS «Christian Børs II»
RS 45 «Christian Børs II» er ei 61 fots redningsskøyte. Ho vart teikna av Bjarne Aas og bygd i 1937 av Gravdals Skipsbyggeri og Trelastforretning i Sunde i Kvinnherad. Byggenummer 290. Skøyta fekk både segl og motor. Stokken til stormasta vart henta frå ei stor eik som stod på eigedommen til Valen sinnssykeasyl.
Sara Algotsson Ostholt
Sara Anneli Algotsson Ostholt i er ein svensk ryttar som tevlar i feltritt på internasjonalt nivå.
RS «Christian Børs II»
Dette var den andre redningsskøyta som var oppkalla etter konsul Christian Børs. Den første, RS «Christian Børs», vart i 1936 seld til to argentinarar.
Sara Algotsson Ostholt
Algotsson Ostholt deltok i OL i Aten 2004 med hesten Robin des Bois. Ekvipasjen enda opp på ein 34. plass i feltritt. Under Sommar-OL 2012 i London tok Sara Algotsson Ostholt individuelt sølv i feltritt på Wega, ei skimmel hoppe som er av rasen svensk varmblods ridehest. Ho var også med på det svenske landslaget i feltritt som kom på fjerdeplass under OL i London.
Sara Algotsson Ostholt er yngre syster til ryttaren Linda Algotsson.
RS «Christian Børs II»
Bjarne Aas tok utgangspunkt i Colin Archer-skøytene, men såg at med motor vart akterskipet for veikt. Han gav difor skøyta kryssarhekk. Dette gav betre styring, og hindra at båten grov seg ned under tauing. Båten var i Redningsselskapet si tjeneste til han vart seld i 1970. I dei 33 år han var i aktiv teneste vart 6 fartøy og 27 liv redda. 1140 fartøy fekk assistanse.